

**Ejerforeningen Nordlyset**

**Amerika Plads, København Ø** [**www.efnordlyset.dk**](http://www.efnordlyset.dk)

Referat af bestyrelsesmøde mandag d. 11. januar 2021 kl. 19.00

SPH – Søren P. Hassing, formand

CGM – Christian Gyldholm Møller

HNC – Henriette Nør Christensen

BB – Bjarne Børgesen

LSG – Lisbeth Sand Gamst (referent)

1. Godkendelse af referat af den 12. oktober 2020 – godkendt.
2. Grundet utilfredshed med dækningsforholdene i ejerforeningens forsikring overvejer bestyrelsen at udbyde forsikringsforholdet. Utilfredsheden er opstået i forbindelse med glasskader, og sagen pågår stadig.
3. Cityrenhold har i uge 42 genoprettet ejendommens duesikring og opgaven er afsluttet.
4. Nyt look til vores hjemmeside [www.efnordlyset.dk](http://www.efnordlyset.dk) er nu lanceret.
5. Bestyrelsen har indkøbt foreningsplatformen [www.borigo.com](http://www.borigo.com), og Borigo vil blive implementeret i foråret 2021.
6. Bestyrelsens repræsentant LSG har deltaget i bestyrelsesmøde i Grundejerforeningen Amerika Plads (GAP) den 18.12.2020, og når det officielle referat modtages bliver det lagt på [www.efnordlyset.dk](http://www.efnordlyset.dk).
7. Der er kommet en ny bekendtgørelse vedr. varmeaflæsning, og den kræver at beboerne har adgang til at aflæse sit forbrug i en app, og dette krav imødekommer E/F Nordlyset med Techem app.
8. Brugsvandforsyningen er stadig udfordret i nogle lejligheder på trods er flere måneders forsøg fra formanden SPH for at løse problemet. Bestyrelsen har derfor besluttet at montere kontraventiler på det varme vand i alle lejligheder, hvilket kræver at Blikob får adgang til ALLE lejligheder. En kontraventil vil sikre at selvom der er en lokal fejl, så vil det kolde vand ikke kunne løbe over i det varme vand. Det er et stort arbejde at få koordineret adgang til alle lejligheder, og bestyrelsen takker derfor de frivillige som hjælper os med denne opgave. Kim Philip sørger for koordinering i 32B, og SPH er i dialog med en til 26B og 30B. CGM har sørget for at opgang 24B er udført.
9. Lavt vandtryk er et lokalt problem, og kan fx være på forsiden af vandmåleren, som ejeren ikke selv kan klare men må have Blikob til.
10. En ejer har henvendt sig til bestyrelsen, da vedkommende har problemer med skægkræ i lejligheden (26B). Skægkræ og sølvkræ ligner til forveksling hinanden, men skægkræ kan være svære at udrydde. Ejeren forespørger om de selv skal bestille en skadedyrsbekæmper, eller om det er noget som ejerforeningen vil være en del af. Bestyrelsen har drøftet henvendelsen, og da vi ikke har fået lignende henvendelser og på baggrund af egne erfaringer med sølvfisk i begrænset antal, så har vi foreslået ejeren, at de selv kontakter en skadedyrsbekæmper. Og vi opfordrer selvfølgelig ejeren til at dele det som skadedyrsbekæmperen finder ud af, således at vi alle i Nordlyset kan tage et fælles ansvar.

 Næste bestyrelsesmøde er mandag den 15. marts 2021 kl. 19.00.